**Goran Skrobonja** (28. mart 1962) je srpski pisac strave i užasa i fantastike, stripski scenarista, prevodilac, urednik i izdavač. Diplomirao je na Pravnom fakultetu Univerziteta u Beogradu.

Pisac
-----

Od 1985. godine piše priče iz domena horora i naučne fantastike. Prva Skrobonjina objavljena priča je Poklon s neba, štampana u zagrebačkom SF časopisu Sirius 1987. godine.

Do sada je objavio romane Nakot (1994, obnovljeno izdanje 2011), Vojnici Korota (1992) i Čovek koji je ubio Teslu (2010); i zbirke Od šapata do vriska (Košmar, 1996), Šilom u čelo (Košmar, 2000) i Tihi gradovi (Laguna, 2007). Uredio je tematske antologije: Beli šum: Antologija priča o televiziji (2008), Istinite laži: Priče o urbanim legendama (2009) i Apokalipsa juče, danas, sutra (2011).

Roman Čovek koji je ubio Teslu bio je u najužem izboru za Nagradu Laza Kostić.

Kao posebno izdanje, samostalno je objavio i novelu *Gumena duša*, prvi put publikovanu u *Tamnom vilajetu 3*, 1993. godine, kao deo multimedijalnog projekta pronalaženja izgubljenih pesama Bitlsa, rađenog sa jednako svestranim Rastkom Ćirićem.

Izdavač i urednik
-----------------

Urednik i izdavač prve domaće privatne edicije specijalizovane za horor (Košmar). U okviru izdavačke kuće Paladin, Skrobonja i njegova supruga Dragana obnovili su ediciju Košmar, i pokrenuli nove edicije *Fraktali* (za SF i slipstrim književnost), *Kult film i TV* (romani inspirisani popularnim filmovima i serijama) i *Nova urbana proza* (žanrovska dela savremenih srpskih pisaca).

Izdavačka kuća *Paladin* je objavila dela stranih i domaćih pisaca, među kojima su Ijan Mekdonald (*Brazil*, *Bespuće*, *Nekrovil*, *Knjiga izgubljenih snova*, *Reka bogova*), Maks Bruks (*Priručnik za odbranu protiv zombija*, *Svetski rat Z*), Džejms Herbert (*Pacovi*), Kim Njumen (*Povratak u SSAD*), Đorđe Bajić (Ostrvo prokletih), Ričard Kasl (*Talas vreline*), 'Henk Mudi (*Bog nas sve mrzi*) i Goran Skrobonja (*Nakot*, novo izdanje za koga je pogovor napisao Ilija Bakić).

Za 2012. godinu najavljen je izlazak romana Ogledalo za vampira koji je napisao perspektivni mladi autor fantastike Adrijan Sarajlija, drugog naslova iz edicije *Nova urbana proza*.

Goran Skrobonja je član je i svojevremeni predsednik Društva ljubitelja fantastike „Lazar Komarčić".

Bio je dugogodišnji urednik evropski priznatog fanzina Emitor.

Prevodilac
----------

Prevodilac velikog broja romana najboljih svetskih pisaca horora i SF-a: Stivena Kinga (*To*, *Mračna kula 1* i *2*, *Uporište*, *Izmaglica*), Dena Simonsa (*Drud*, *Pesma boginje Kali*, *Hiperion*, *Pad Hiperiona*, *Endiminion*, *Uspon Endimiona*, *Ilion*, *Olimp*), Ijana Mekdonalda (*Brazil*, *Bespuće*, *Nekrovil*, *Knjiga izgubljenih snova*), Džejmsa Herberta (*Preživeo*, *Pacovi*), Klajva Barkera (*Knjige krvi IV-VI*), Kima Njumena (*Povratak u SSAD*)...

Strip scenarista
----------------

Strip serijal *Točak* započet je 1999. godine i na njemu su sarađivali crtač Dražen Kovačević i scenarista Goran Skrobonja. Prvi deo serijala dobio je jednu od vodećih svetskih nagrada za strip u francuskom gradu Angulemu. Usledila su još tri albuma (*Vojnici Korota 1, 2* i *3*), zasnovani na Skrobonjinom istoimenom romanu.

Bibliografija
-------------

Knjige

* *Nakot*, roman, Emitor 110, 1992, edicija Znak Sagite #31, 1994.
* *Vojnici Korota, ili knjiga čuda*, roman, Emitor 111, 1992.
* *Bleferski vodič: Horor*, Saga, 1995.
* *Od šapata do vriska*, zbirka priča, Košmar 9, 1996.
* *Gumena duša*, novela, samostalno izdanje, Beograd.
* *Šilom u čelo*, zbirka priča, Košmar 11, 2000.
* *Tihi gradovi*, zbirka priča, Laguna, 2007.
* *Čovek koji je ubio Teslu*, roman, Laguna, 2010.
* *Nakot*, roman, Paladin (edicija Nova urbana proza), 2011.
* *Sva Teslina deca*, roman, Laguna, 2013.

Antologije i izbori

* *Tamni vilajet* 1, uredio Boban Knežević, Znak Sagite, Beograd, 1987.
* *Tamni vilajet* 2, uredio Boban Knežević, Znak Sagite, Beograd, 1992.
* *Tamni vilajet* 3, uredio Boban Knežević, Znak Sagite, Beograd, 1993.
* *Nova srpska fantastika,* uredili Boban Knežević i Sava Damjanov, SIC, Beograd, 1994.
* *Tamni vilajet* 4, uredio Boban Knežević, Znak Sagite, Beograd, 1996.
* „Fantastična reč", *Književna reč*, uredio Boban Knežević, br. 492/493, Beograd, 1997.
* *Trifid,* uredio Vasa Pavković, knjižara Alan Ford, Beograd, 2001. (sa Draganom R. Filipovićem i Bobanom Kneževićem)
* *Ugriz strasti (priče erotske fantastike)*, uredio Pavle Zelić, Društvo ljubitelja fantastike „Lazar Komarčić", 2007.
* *Beli šum: Antologija priča o televiziji*, uredio Goran Skrobonja, Paladin (biblioteka „Fraktali"), 2008.
* *Istinite laži: Priče o urbanim legendama*, uredio Goran Skrobonja, Paladin (biblioteka „Fraktali"), 2009.
* *Apokalipsa juče, danas, sutra*, uredio Goran Skrobonja, Paladin (biblioteka „Fraktali"), 2011.

Nagrade i priznanja
-------------------

* Nagrada „Lazar Komarčić" za najbolji domaći roman objavljen 1992. (Nakot)
* Nagrada „Lazar Komarčić" za najbolju domaću novelu objavljenu 1993. („Gumena duša")
* Nagrada „Lazar Komarčić" za najbolji domaću novelu objavljenu 1996. („Sveti rat")
* Nagrada „Lazar Komarčić" za prevodilački rad 1996. (Plavi motel)
* Nagrada „Lazar Komarčić" za najbolju domaću novelu objavljenu 1997. („Supernova")
* Nagrada „Lazar Komarčić" za najbolju domaću novelu objavljenu 2002 („Crveno nebo nad poljima ilovače")

Spoljašnje veze
---------------

* Biografija Gorana Skrobonje
* Društvo ljubitelja fantastike „Lazar Komarčić"[*mrtav link*]
* Zvanični sajt izdavačke kuće Paladin Arhivirano 2011-11-27 na Wayback Machine-u

Izvori
------

1. ↑  Biografija Gorana Skorobonje na sajtu Art-Anima
2. ↑  „Uži izbor za Nagradu Laza Kostić, 02. jul 2011.". Arhivirano iz originala na datum 2010-12-21. Pristupljeno 2012-04-29.
3. 1 2  „Krv i apsint - intervju, Popboks, 20. jul 2010". Arhivirano iz originala na datum 2010-12-21. Pristupljeno 2012-04-29.
4. ↑  „Predstavljanje biblioteke *Kult film i TV*". Arhivirano iz originala na datum 2011-12-13. Pristupljeno 2012-04-29.
5. ↑  Vest o pokretanju nove edicije objavljena na sajtu Art-Anima, 18. avgust 2011.
6. ↑  Vest o pokretanju nove edicije objavljena na sajtu Art-Anima, 18 avgust 2011.